
	Užsakovas
	UAB Marijampolės apskrities atliekų tvarkymo centras

	Adresas
	Vokiečių g. 10, Marijampolė

	Juridinio asmens kodas
	151479265

	Projektavimo objektas
	Didelių gabaritų ir kitų atliekų surinkimo aikštelė, Stoties g. 38T, Pilviškiai

	Statybos rūšis
	Nauja statyba




2026 m.

1. BENDROSIOS NUOSTATOS
Techninės užduoties tikslas – nustatyti pagrindinius reikalavimus techninio darbo projekto (toliau – TDP) parengimui pagal jau parengtus ir suderintus projektinius pasiūlymus bei išduotą statybą leidžiantį dokumentą. Projektuotojas turi detalizuoti projektinių pasiūlymų sprendinius iki statybai, darbų pirkimui ir darbų vykdymui pakankamo lygio, įskaitant projekto vykdymo (autorines) priežiūros paslaugas rangos darbų metu.
Pirkimo ir projektavimo sutarties komercines, atsiskaitymo, terminų, atsakomybės, garantijų ir kitas sutartines sąlygas nustato Užsakovas atskiruose pirkimo dokumentuose. Ši techninė užduotis apibrėžia projektavimo objektą, esamus pradinius duomenis, pagrindinius techninius rodiklius ir projektavimo apimtį.
Projektas rengiamas vadovaujantis galiojančiais Lietuvos Respublikos teisės aktais, normatyviniais statybos techniniais dokumentais, projektiniais pasiūlymais, statybą leidžiančiu dokumentu, prisijungimo sąlygomis, specialiaisiais reikalavimais ir kitais Užsakovo perduodamais pradiniais duomenimis.
2. PROJEKTAVIMO OBJEKTAS IR PAGRINDAS
	Projekto pavadinimas
	Didelių gabaritų atliekų surinkimo aikštelės, Vilkaviškio raj. sav., Pilviškių mstl., Stoties g., techninio darbo projekto parengimo paslaugos

	Adresas
	Vilkaviškio r. sav., Pilviškių sen., Pilviškiai, Stoties g. 38T

	Žemės sklypo unikalus Nr.
	4400-6512-8221

	Sklypo plotas
	3 776 m²

	Statybos rūšis
	Nauja statyba

	Projektinių pasiūlymų Nr.
	2508

	Statybą leidžiantis dokumentas
	Leidimas statyti naują (-us) statinį (-ius), 2026-08-07, Nr. LSNS-45-260807-00029

	Statinio informacinis modeliavimas (BIM)
	Pagal išduotą statybą leidžiantį dokumentą – nenumatytas



TDP rengiamas nekeičiant projektiniuose pasiūlymuose ir statybą leidžiančiame dokumente įtvirtintų esminių sprendinių. Jeigu detalizuojant sprendinius paaiškėja būtinybė juos keisti, Projektuotojas prieš tokį pakeitimą privalo pateikti Užsakovui motyvuotą pasiūlymą ir gauti rašytinį pritarimą.
3. ESAMA BŪKLĖ IR TERITORIJOS DUOMENYS
Projektuojamame sklype esamų statinių nėra. Sklype yra požeminiai elektroninių ryšių kabeliai ir požeminiai lietaus nuotekų vamzdynai. Šiaurinėje ir rytinėje sklypo pusėse yra dirbtinai suformuotas vandens telkinys (buvęs karjeras). Pietų ir vakarų pusėse vyrauja gamybos, pramonės ir sandėliavimo paskirties teritorijos.
Sklype yra penki saugotini medžiai (beržai ir liepos), kuriuos pagal projektinius pasiūlymus numatyta pašalinti, taip pat pašalinami statybos vietoje esantys krūmynai. Želdinių šalinimas vykdomas teisės aktų nustatyta tvarka ir pagal projektiniuose pasiūlymuose numatytus sprendinius.
Inžinerinių geologinių tyrimų duomenimis reljefas lygus, gruntinis vanduo tyrimų metu neaptiktas; gausių kritulių ir polaidžio metu pažemėjimuose gali kauptis paviršinis vanduo. Projektuotojas privalo įvertinti Užsakovo perduodamus geologinių ir topografinių tyrimų duomenis.
Objekto sanitarinės apsaugos zona pagal projektinių pasiūlymų sprendinius sutapatinta su planuojamos ūkinės veiklos sklypo ribomis; SAZ plotas – 0,3776 ha.
4. PAGRINDINIAI PROJEKTINIAI SPRENDINIAI IR RODIKLIAI
TDP turi detalizuoti projektiniuose pasiūlymuose numatytus statinius ir sprendinius, išlaikant žemiau nurodytus pagrindinius rodiklius. Žvaigždute projektiniuose pasiūlymuose pažymėti rodikliai po statybos ir kadastrinių matavimų gali turėti teisės aktuose leidžiamų neesminių nukrypimų.

	Statinys / rodiklis
	Mato vnt.
	Kiekis
	Kategorija / pastabos

	Sklypo plotas
	m²
	3 776
	

	Sklypo užstatymo plotas
	m²
	166,2
	

	Sklypo užstatymo intensyvumas
	%
	4,0
	

	Sklypo užstatymo tankis
	%
	4,4
	

	Apželdintas sklypo plotas
	%
	37,1
	

	Administracinis pastatas – bendrasis plotas
	m²
	36,81
	I gr. nesudėtingasis; 1 aukštas

	Administracinis pastatas – tūris
	m³
	136
	

	Administracinis pastatas – aukštis
	m
	3,73
	

	Sandėliavimo pastatas – bendrasis plotas
	m²
	114,00
	Neypatingasis; 1 aukštas

	Sandėliavimo pastatas – tūris
	m³
	692
	

	Sandėliavimo pastatas – aukštis
	m
	6,22
	

	Asfalto dangos kiemo aikštė
	m²
	2 157,0
	II gr. nesudėtingasis

	Tvora
	m
	207,0
	h = 2,0 m; I gr. nesudėtingasis

	Buitinių nuotekų siurblinė
	vnt.
	1
	I gr. nesudėtingasis



Administraciniame pastate numatoma klientų priėmimo ir dokumentų tvarkymo funkcija; aikštelės darbo metu jame numatyta viena darbo vieta. Sandėliavimo pastatas – neapšiltintas ir nešildomas, dviejų patalpų; jame numatoma daiktų sandėliavimo ir dalijimosi funkcija pagal projektinių pasiūlymų sprendinius.
Asfalto dangos aikštė skirta transporto priemonių privažiavimui ir manevravimui bei atliekų konteinerių išdėstymui. Atliekų priėmimo, laikymo ir konteinerių išdėstymo sprendiniai detalizuojami pagal projektinius pasiūlymus.
5. STATYBOS ETAPAI
Projektiniuose pasiūlymuose statyba numatyta dviem etapais. TDP sprendiniai, brėžiniai, kiekių žiniaraščiai ir sąmatiniai skaičiavimai turi būti parengti taip, kad būtų aiškiai atskiriama etapų apimtis:
I etapas – aikštelės, inžineriniai tinklai, tvora ir kiti su teritorijos įrengimu susiję sprendiniai.
II etapas – administracinio ir sandėliavimo pastatų statyba.
Tarp etapų sprendiniai turi būti techniškai suderinti; I etapo įgyvendinimas negali trukdyti ar nepagrįstai apsunkinti II etapo įgyvendinimo.
6. INŽINERINIAI TINKLAI IR SISTEMOS
TDP turi detalizuoti projektiniuose pasiūlymuose numatytus inžinerinius tinklus, jų prijungimą, trasas, altitudes, diametrus, įrenginius, apsaugos priemones, susikirtimus, kiekius ir kitus statybai reikalingus duomenis.
	Sistema
	Pagrindinis rodiklis
	Kiekis / ilgis
	Pastabos

	Vandentiekis V1
	DN 32
	245,0 m
	I gr. nesudėtingasis

	Priešgaisrinis vandentiekis V2
	DN 150
	26,5 m
	Neypatingasis; vandens paėmimas iš esamo vandens telkinio pagal PP

	Buitinis nuotakynas F1
	DN 110
	7,0 m
	I gr. nesudėtingasis

	Buitinis nuotakynas F1
	DN 160
	3,0 m
	I gr. nesudėtingasis

	Slėginis buitinis nuotakynas FS1
	DN 63
	244,0 m
	I gr. nesudėtingasis

	Lietaus nuotakynas L1
	DN 300
	39,0 m
	Neypatingasis

	Elektros tinklai
	4×16 mm²
	38,0 m
	

	Elektros tinklai
	5×2,5 mm²
	48,0 m
	

	Elektros tinklai
	3×2,5 mm²
	161,0 m
	

	Elektroninių ryšių tinklai
	vamzdis DN 110
	43,0 m
	



Vandens tiekimas numatomas iš centralizuotų vandentiekio tinklų. Buitinės nuotekos siurblinės pagalba nuvedamos į slėgio gesinimo šulinį ir toliau į esamus centralizuotus nuotekų tinklus pagal prisijungimo sąlygas.
Paviršinės nuotekos nuo kietųjų dangų surenkamos ir prieš išleidimą į šalia sklypo esantį vandens telkinį valomos nuo naftos produktų ir smėlio. Projektiniuose pasiūlymuose numatyti 6 l/s našumo valymo įrenginiai su integruota 1 200 l smėliagaude, apvedimo linija ir mėginių paėmimo šuliniu su DN 300 peiline sklende.
Elektros sprendiniai detalizuojami įvertinant projektiniuose pasiūlymuose nurodytą 22 kW leistiną naudoti galią ir operatoriaus prijungimo sąlygas. Esamas RAIN elektroninių ryšių kabelis turi būti apsaugotas pagal projektiniuose pasiūlymuose ir tinklo valdytojo sąlygose numatytus sprendinius.
7. ARCHITEKTŪROS, KONSTRUKCIJŲ IR SKLYPO SUTVARKYMO REIKALAVIMAI
Detalizuoti administracinio ir sandėliavimo pastatų architektūrinius bei konstrukcinius sprendinius pagal patvirtintus projektinius pasiūlymus.
Parengti visus statybai būtinus planus, pjūvius, fasadus, mazgus, konstrukcijų schemas ir darbo brėžinius.
Detalizuoti aikštelės dangų konstrukcijas, vertikalųjį planavimą, nuolydžius, paviršinių nuotekų surinkimą, privažiavimus, vartus ir tvorą.
Numatyti transporto judėjimo ir manevravimo sprendinius bei atliekų konteinerių aptarnavimui reikalingą infrastruktūrą pagal PP.
Projektuojamos medžiagos, gaminiai ir įranga turi būti aprašomi techniniais ir funkciniais parametrais, neapribojant konkurencijos konkrečiu gamintoju ar prekės ženklu, išskyrus teisės aktuose leidžiamus atvejus.
8. APLINKOSAUGOS IR GAISRINĖS SAUGOS SPRENDINIAI
TDP turi detalizuoti projektiniuose pasiūlymuose numatytas aplinkosaugos priemones: nelaidžias kietąsias dangas atliekų tvarkymo zonose, paviršinių nuotekų surinkimą ir valymą, pavojingųjų atliekų laikymą tam skirtuose uždaruose konteineriuose, avarinių išsiliejimų surinkimo priemones ir kitus PP numatytus sprendinius.
Gaisrinės saugos sprendiniai turi būti detalizuoti pagal projektinius pasiūlymus ir galiojančius reikalavimus, įskaitant gaisrinio transporto privažiavimą, vandens paėmimo vietą ir sausvamzdį DN 150 iš esamo vandens telkinio.
9. TDP SUDĖTIS IR PROJEKTUOTOJO DARBŲ APIMTIS
Projektuotojas privalo parengti visas pagal projektuojamų statinių pobūdį, projektinius pasiūlymus ir galiojančius teisės aktus būtinas TDP dalis. Projektavimo apimtis negali būti ribojama vien žemiau pateiktu sąrašu:
bendroji dalis ir sklypo plano / sklypo sutvarkymo sprendiniai;
architektūros ir konstrukcijų dalys;
vandentiekio, buitinių ir paviršinių nuotekų bei gaisrinio vandentiekio sprendiniai;
elektrotechnikos, teritorijos ir pastatų apšvietimo sprendiniai;
elektroninių ryšių, apsaugos ir kitų silpnųjų srovių sistemų sprendiniai, kai jie būtini objekto eksploatacijai;
šildymo, vėdinimo ir oro kondicionavimo sprendiniai administraciniam pastatui, kiek tai numatyta PP ir būtina norminiams reikalavimams užtikrinti;
susisiekimo, transporto judėjimo, dangų, vertikaliojo planavimo ir aplinkos sutvarkymo sprendiniai;
gaisrinės saugos, pasirengimo statybai ir statybos darbų organizavimo, darbuotojų saugos ir sveikatos bei kitos privalomos projekto dalys;
techninės specifikacijos, darbo brėžiniai, mazgai, skaičiavimai, medžiagų, gaminių ir įrangos specifikacijos;
statybos darbų, medžiagų, gaminių ir įrangos kiekių žiniaraščiai bei kiti statybos darbų pirkimui reikalingi dokumentai.
Jeigu projektavimo metu paaiškėja, kad turimų pradinių duomenų nepakanka konkrečiam sprendiniui pagrįsti, Projektuotojas privalo apie tai nedelsdamas informuoti Užsakovą ir aiškiai nurodyti, kokių papildomų duomenų, tyrimų ar sprendimų reikia.
10. DERINIMAS IR ATITIKTIS IŠDUOTAM SLD
Projektuotojas atsako už tarpusavio projekto dalių suderinamumą ir parengtų sprendinių atitiktį projektiniams pasiūlymams, statybą leidžiančiam dokumentui, prisijungimo sąlygoms, specialiesiems reikalavimams ir galiojantiems teisės aktams.
TDP sprendiniai turi būti suderinti su Užsakovu. Sprendiniai, dėl kurių atsirastų poreikis keisti projektinius pasiūlymus, išduotą statybą leidžiantį dokumentą ar gauti naujus / pakeistus trečiųjų šalių sutikimus, negali būti priimami be išankstinio rašytinio Užsakovo pritarimo.
Jeigu pagal galiojančius teisės aktus projektui ar jo daliai privaloma ekspertizė, Projektuotojas turi parengti ir pateikti ekspertizei tinkamą projektą bei neatlygintinai ištaisyti su jo parengtų sprendinių trūkumais susijusias ekspertizės pastabas. Pačios ekspertizės pirkimo / organizavimo tvarką nustato Užsakovas pirkimo sąlygose.
11. PROJEKTO REZULTATAS IR PATEIKIAMI FAILAI
Galutinis TDP turi būti išsamus ir pakankamas statybos darbų pirkimui bei statybos darbų vykdymui, be esminių neapibrėžtumų, kuriuos statybos rangovas turėtų spręsti projektavimo būdu.
Pasirašytas projekto komplektas PDF arba PDF/A formatu.
Redaguojami brėžinių failai DWG/DXF formatu.
Redaguojami tekstiniai dokumentai DOCX formatu, o lentelės, kiekių žiniaraščiai ir skaičiavimai – XLSX formatu, kai taikoma.
Kiekvienos projekto dalies dokumentai turi būti aiškiai sužymėti, turėti vieningą dokumentų kodavimo ir laidų sistemą.
Galutinė popierinių egzempliorių apimtis ir pateikimo būdas nustatomi pirkimo / sutarties sąlygose.
12. UŽSAKOVO PERDUODAMI PRADINIAI DUOMENYS
Projektiniai pasiūlymai, projekto Nr. 2508.
Statybą leidžiantis dokumentas (Leidimas ). 
Techninė užduotis – Didelių gabaritų atliekų surinkimo aikštelė, Pilviškiai
